DA-optog se ontwrigting haal buitelandse mediaFotot: @Sitholeexpress / Twitter ANC-lede se ontwrigting van ‘n wettige DA-optog het Suid-Afrika weer ‘n skoot slegte nuusdekking in die buiteland besorg. Afgesien daarvan dat berig word oor die polisie wat met rubberkoeëls op die ANC-ondersteuners moes losbrand, word die feit onderstreep dat bykans ‘n kwart Suid-Afrikaners in Afrika se grootste ekonomie werkloos is. Ook word vermeld dat winkels, banke en ander ondernemings uit vrees vir wanorde vooraf hul deure gesluit het. Reuters skryf die geweld toe aan verhoogde spanning in die aanloop tot die verkiesing, wat as die ANC se grootste toets in 20 jaar beskryf word. Volgens Reuters het kommentators vooraf die DA se beplande optrede as skoorsoekery beskryf. Bronne: Reuters, ANP, Trouw